CELEX: 62021TN0488
Language: sk
Date: 2021-08-10 00:00:00
Title: Vec T-488/21: Žaloba podaná 10. augusta 2021 – Tralux a i./Parlament

18.10.2021   
            
            
               SK
            
            
               Úradný vestník Európskej únie
            
            
               C 422/20
            
         
      Žaloba podaná 10. augusta 2021 – Tralux a i./Parlament
      (Vec T-488/21)
      (2021/C 422/27)
      Jazyk konania: francúzština
      
         Účastníci konania
      
      
         Žalobcovia: Tralux, Société Générale de travaux – Luxembourg Sàrl (Leudelange, Luxembursko), Eric Soldermann, René-Pierre Ortiz, Rodrigue Thiemann, Richard Lang, Marie Real, Olivier Lingelser, Architectes Associés, Aea Architectes (Mulhouse, Francúzsko), Energie & Environnement – Ingénieurs Conseils (Niederanven, Luxembursko), Edeis (Ivry-sur-Seine, Francúzsko)
      
         Žalovaný: Európsky parlament
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  vyhlásil túto žalobu po formálnej stránke za prípustnú,
               
            
                  —
               
               
                  určil, že z vecného hľadiska je odôvodnená a dôvodná,
               
            a teda,
      
                  —
               
               
                  zrušil rozhodnutie Európskeho parlamentu z 20. júla 2021 o zamietnutí ponuky žalobcov zo 16. apríla 2021.
               
            
         Dôvody a hlavné tvrdenia
      
      Na podporu svojej žaloby proti rozhodnutiu o zamietnutí ich ponuky podané v rámci zadávacieho konania č. 06D10/2020/SI2KAD-01 na návrh a výstavbu priestoru „Europa Experience“ a konferenčného centra v Luxemburgu uvádzajú žalobcovia jediný dôvod založený na porušení článku 51 nariadenia 2018/1046 (1). Žalobcovia uvádzajú na podporu tohto žalobného dôvodu viaceré tvrdenia. Po prvé tvrdia, že splnili kritéria výberu, najmä kritérium minimálneho počtu zamestnancov. Po druhé tvrdia, že zadávacie podmienky nevyžadovali predloženie dokladov pod hrozbou neplatnosti ponuky. A napokon dodávajú, že spresnenie ponuky mohlo byť na žiadosť verejného obstarávateľa poskytnuté po jej podaní. Tieto spresnenia v každom prípade nemohli podľa žalobcov podstatným spôsobom zmeniť predložené dokumenty.
      
         (1)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 2018, s. 1).